Diari Oficial de la Generalitat Valenciana


Sumari del DOGV 4686, del 06-02-2004 (2004/767)

RESOLUCIÓ de 22 de desembre de 2003, del conseller de Territori i Habitatge, per la qual s'aproven definitivament els apartats B i E de la modificació núm. 3 del Pla general del municipi d'Almassora (Castelló).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/767


Data del document
:   22-12-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Almassora
    * pla d'urbanisme

RESOLUCIÓ de 22 de desembre de 2003, del conseller de Territori i Habitatge, per la qual s'aproven definitivament els apartats B i E de la modificació núm. 3 del Pla general del municipi d'Almassora (Castelló). [2004/X767]
  
Vist l'expedient que fa referència a la modificació puntual núm.3, apartats B i E del Pla general del municipi d'Almassora (Castelló), i de conformitat amb els següents
  
Antecedents de fet
  
Primer. L'ajuntament en ple en sessió celebrada el 7 d'abril de 2003, va adoptar l'acord de sotmetre a informació pública la modificació núm. 3 del Pla general del seu municipi, la qual es va produir mitjançant edictes inserits en el periòdic Mediterráneo de 24 d'abril de 2003 i en el Diari Oficial de la Generalitat Valenciana núm. 4489 de 28 d'abril de 2003, durant el qual no es van presentar al·legacions. En data 30 de juny de 2003, l'ajuntament en ple va procedir a aprovar provisionalment el document.
  
Segon. La documentació aportada consisteix en memòria descriptiva i justificativa, normes urbanístiques i plànols d'ordenació modificats.
  
Tercer. La Comissió Territorial d'Urbanisme de Castelló en sessió de data 28 d'octubre de 2003 va acordar aprovar definitivament la modificació núm. 3 del Pla general d'Almassora en els apartats A, C i D. Informar favorablement i elevar al conseller de Territori i Habitatge la modificació núm. 3 respecte dels apartats B i E, i suspendre l'aprovació definitiva de la modificació núm. 3 del Pla general d'Almassora en el seu apartat F, fins que s'arbitre una solució consensuada amb la Conselleria de Cultura, Educació i Esport.
  
Quart. El conseller de Territori i Habitatge ha emés informe favorable respecte a l'alteració de zones verdes afectades per la modificació núm. 3, apartats B i E del Pla general d'Almassora.
  
Fonaments de dret
  
Primer. La tramitació ha sigut correcta, conforme al que disposa l'article 38, en relació amb l'article 55 de la LRAU i la documentació està completa, a l'efecte del compliment del que estableix l'article 27 del mateix text legal.
  
Segon. El municipi d'Almassora compta amb un Pla general aprovat definitivament per la Comissió Territorial d'Urbanisme de Castelló en la sessió del 5 de novembre de 1998, i és aquesta la tercera modificació que se'n pretén realitzar.
  
Tercer. L'objecte de la modificació es distingeix en 6 apartats diferenciats dels quals els apartats A, C i D s'aproven definitivament per la Comissió Territorial d'Urbanisme de Castelló, l'apartat F se suspén la seua aprovació definitiva i els apartats B i E s'eleven al conseller de Territori i Habitatge per a la seua aprovació definitiva atés que comporta l'alteració de zones verdes.
  
Els apartats B i E, objecte d'estudi en la present resolució, proposen canvis en la documentació gràfica, que passarem a relacionar segons la seua descripció i justificació que seguidament s'acompanya:
  
B. Reordenació dotacions públiques entre zona residencial Grup Pius XII i parc Pla del Calvari.
  
Es tracta d'una reordenació de les dotacions públiques de destinació esportiva i zona verda identificades com DOT-ZVE-7E i DOT-DEP-8B entre la zona residencial Grup Pius XII i el parc Públic Pla del Calvari, de manera que s'altera la destinació del sòl però sense pèrdua alguna de sòl dotacional. La raó es justifica en la necessitat d'incrementar la dotació esportiva a fi de possibilitar en aquella una major diversitat d'usos esportius, en contraposició fonamentalment amb les zones verdes, tenint en compte la carència i el dèficit d'aquest ús en la zona i l'excedent de dotacions destinades a zona verda (parc públic del Pla del Calvari) adjacents. D'altra banda, es justifica raonadament que la dotació local de l'àrea compleix els objectius exigibles quant a l'estàndard de planejament parcial, on és superior la ràtio destinada a equipament que el destinat a zones verdes per a l'aprofitament de la zona.
  
El còmput de superfícies abans i després de la modificació és el següent:
  
 Planejament Modificació
  
 vigent proposada
  
DOT ZVE 15.083,77 m² 8.683 m²
  
DOT DEP 3.687,55 m² 11.190 m²
  
VIAL 16.378,22 m² 15.276,54 m²
  
TOTALS 35.149,54 m² 35.149,54 m²
  
E. Modificació en ordenació detallada Polígon Industrial, Pla de Museros.
  
Es tracta de canvis de zonificació deguts a dificultats tècniques pels desnivells topogràfics existents, de manera que es modifica una zona verda a costa de la superfície destinada a aparcaments i d'altra banda per a mantenir la superfície destinada a dotació d'aparcament es disminueix una parcel·la d'aprofitament lucratiu privat.
  
El còmput de superfícies abans i després de la modificació és el següent:
  
 Planejament Modificació
  
 vigent proposada
  
Aparcament 10.100,44 m² 10.100,44 m²
  
Zona Verda 34.275,53 m² 35.120,26 m²
  
Sòl lucratiu 44.124,71 m² 43.279,98 m²
  
Quart. Respecte als apartats B i E de la modificació en què es proposa una reordenació de les dotacions amb una alteració de les zones verdes, es tracta de la reubicació de les dotacions solucionant per a cada sòl dotacional previst, les exigències que en la seua execució es demanden segons la seua localització, forma i finalitat, per la qual cosa, la determinació concreta de la qualificació d'uns terrenys inclosos en el sòl urbà que no afecten a interessos supralocals i que obeïxen a l'interés públic, es justifiquen en criteris de racionalitat, s'emmarquen clarament dins de la discrecionalitat del planejament urbanístic, i gaudeix en tals casos l'administració d'àmplia llibertat per a elegir, entre les alternatives possibles, la forma en què el territori ha de quedar ordenat, des de la representació que li confereix la seua legitimació democràtica, i des de l'exercici autonòmic derivat de l'aplicació de l'article 40 de la LRAU, no s'observa cap obstacle que qüestione els canvis introduïts.
  
No obstant això, advertit que es produeixen alteracions en sòls amb qualificació de zona verda, consta en l'expedient informe favorable del conseller de Territori i Habitatge en l'exercici de les funcions pròpies del Consell Superior d'Urbanisme, en aplicació de la Disposició transitòria novena de la LRAU, de conformitat amb l'article 55.4 de la LRAU, sense que siga preceptiu el dictamen del Consell Jurídic Consultiu de la Comunitat Valenciana donat l'objecte específic de la modificació plantejada.
  
Cinqué. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) i 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana i Decret 81/2003, de 27 de juny, del Consell de la Generalitat.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme de Castelló, resolc:
  
Aprovar definitivament els apartats B i E de la modificació núm. 3 del Pla general del municipi d'Almassora (Castelló).
  
Contra la present resolució, que posa fi a la via administrativa, es podrà interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 I 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.